**OBR\_3\_3\_VZOREC POGODBE**

**ZDRAVSTVENI DOM ČRNOMELJ**

Delavska pot 4, 8340 Črnomelj

Matična številka: 5054605000

Davčna številka: 21020442

Številka UJP računa: 01217-6030279824

Ki ga zastopa direktorica Eva Čemas

v nadaljevanju naročnik

In

V nadaljevanju dobavitelj.

Sklepata

**POGODBO št. JN\_1/2021**

UVODNE DOLOČBE

1. člen

Pogodbeni stranki ugotavljata:

* da je naročnik po določilih Zakona o javnem naročanju ZJN-3 (Uradni list RS, št. 91/15 in

14/18) izvedel javno naročilo po odprtem postopku, z objavo na portalu JN št. objave dne in EU št. objave za **predmet javnega naročila: OSKRBA Z MEDICINSKO POTROŠNIM MATERIALOM**

* da je dobavitelj izbran kot najbolj ugodni ponudnik na podlagi odločitve o oddaji, objavljene dne ;
* da je razpisna dokumentacija in ponudba z dne sestavni del pogodbe.

VELJAVNOST POGODBE

1. člen

Pogodba se sklepa za čas od **01.09.2021 do 31.08.2023 (24 mesecev).**

PREDMET POGODBE

1. člen

Predmet pogodbe je oskrba – dobava medicinsko potrošnega materiala in sicer za sledeče sklope:

Pogodbeni stranki ugotavljata, da naročnik po obsegu in časovno ne more vnaprej določiti potreb po blagu, ki so predmet te pogodbe in bo blago časovno in količinsko naročal glede na dejanske potrebe, po cenah, kot so bile podane v ponudbi. Naročnik se ne obvezuje k dejanski nabavi niti količinsko, niti vrednostno.

Dobavitelj zagotavlja, da ima ustrezne skladiščne, transportne ter kadrovske kapacitete, ki zagotavljajo ustrezno ravnanje z blagom, ki je predmet te pogodbe v skladu s pravili stroke.

VREDNOST POGODBE

1. člen

Pogodbena vrednost temelji na ponudbeni vrednosti razpisanih ocenjenih enoletnih količinah, povečanih za čas trajanja pogodbe z dodanim 30 % možnim povečanjem na račun nepredvidenih potrebnih količin, dodatnih artiklov ali spremembe cen in znaša za posamezni sklop:

1. člen

Za cene blaga, ki so predmet te pogodbe veljajo cene iz ponudbe, ki so hkrati tudi priloga in sestavni del te pogodbe.

Cene blaga vključujejo vse stroške dobavitelja, ki so potrebni za izvedbo naročila (davki, morebitne carine, transportni in zavarovalni stroški, skladiščenje, testiranja na sedežu ponudnika, naročnika ali zunanjih izvajalcih, prevajanje, svetovanje in podobno).

Cene blaga so fiksne ves čas trajanja pogodbe.

Naročnik si pridržuje pravico dopolniti predračun - seznam razpisanega blaga v kolikor nastane potreba po novem materialu, ki ga naročnik v času izvedbe naročila ni mogel umestiti v seznam. V tem primeru lahko naročnik podpisnika pozove, da za ta material predloži ponudbeno ceno, naročnik pa lahko material odda v izvajanje pogodbenemu dobavitelju v okviru pogodbene vrednosti ali vrednosti izločenega sklopa.

V primeru spremembe zakona, ki ureja davek na dodano vrednost, s katerim se spremeni davčna stopnja za blago, ki je predmet te pogodbe, se lahko cene iz ponudbe spremenijo na največ in izključno v višini nastale davčne spremembe. Sprememba je možna le na podlagi aneksa, pri čemer naročnik ni dolžan pristati na povečanje cen z dnem veljavnosti spremembe zakonodaje, ampak šele z dnem podpisa aneksa.

1. člen

V primeru, da dobavitelj ponuja blago iz te pogodbe v prosti prodaji po nižjih cenah od cen dogovorjenih v tej pogodbi, da prodaja blago v določenih obdobjih s popusti ali znižanji zaradi akcij, je o vseh teh znižanjih dolžan obvestiti naročnika in mu omogočiti nakup po znižanih cenah. V primeru opustitve te možnosti, ima naročnik pravico prekiniti pogodbo.

OBRAČUN IN ROK PLAČILA

1. člen

Dobavitelj bo račun izstavil po vsaki dobavi. Račun bo naročniku posredovan v elektronski obliki. Naročnik se obvezuje plačati pravilno izstavljen račun v roku 60 dni od dneva prejema pravilno izstavljenega elektronskega računa, oziroma v zakonsko predpisanem roku.

OBVEZNOSTI DOBAVITELJA

1. člen

Dobavitelj bo dobave izvajal kvalitetno, skladno s pogoji te pogodbe, ponudbo in razpisno dokumentacijo in ob upoštevanju naslednjih zahtev naročnika:

* naročila bo sprejemal v obliki e-sporočil;
* vse naročene artikle bo dobavitelj dostavil v ekonomat, razloženo;
* vsi artikli bodo ves čas trajanja pogodbe popolnoma enaki ponujenim; vsako spremembo v kvaliteti ali proizvajalcu bo pred dobavo najavil naročniku in pridobiti soglasje k zamenjavi;
* vsaka nedovoljena sprememba v kvaliteti artikla ali ceni, pomeni možnost prekinitve pogodbe;
* vse dobave se bodo vršile v roku do 5 delovnih dni od prejema naročila;
* vse dobave z oznako NUJNO bodo dostavljene naslednji delovni dan od dneva prejema naročila, praviloma v roku do 24 ur,
* vse dostave bodo največkrat izvršene v celotnem obsegu naročenih artiklov;
* ob vsaki dobavi bo priložena papirna dobavnica, ki bo poleg dobavljenih artiklov vsebovali še številko naročnikovega naročila, artikle , cenami za kos brez DDV, skupnim zneskom brez in z DDV.
* na vsakem račun bodo navedeni najmanj naslednji podatki: številka naročilnice, šifra artikla dobavitelja iz javnega naročila ter ostali potrebni podatki o artiklu; nepopolne dokumente bo naročnik zavračal in blaga ni dolžan plačati.

Dobavitelj se obvezuje izvesti prevzete dobave v skladu z razpisno in ponudbeno dokumentacijo, pravili stroke, veljavnimi predpisi in standardi ter z uporabo materialov zahtevane kvalitete, ki ustrezajo veljavnim standardom in imajo predpisano a-testno dokumentacijo.

Dobavitelj mora pri izvedbi dobav, opredeljenih s to pogodbo in predmetno razpisno dokumentacijo upoštevati okoljevarstvene predpise, predvsem s področja ravnanja z embalažo.

Dobavitelj se obvezuje, da bo pri izvedbi pogodbenih dobav pisno obveščal naročnika o vsem, kar bi lahko vplivalo na izvršitev pogodbe.

KONTAKNE OSEBE IN PODATKI

1. člen

Kontaktni podatki za naročanje pri dobavitelju so:

Kontaktni podatki naročnika za izvedbo naročil so:

PREVZEM IN REKLAMACIJE

1. člen

Dobavitelj se obvezuje o nezmožnosti dobave obvestiti naročnika takoj po prejemu naročila.

Naročnik se obvezuje prevzeti naročeno blago v celoti na podlagi predložene in podpisane dobavnice s strani dobavitelja.

Naročnik je dolžan blago in embalažo ob prevzemu na običajen laičen način pregledati.

Naročnik je dolžan vse napake in pomanjkljivosti, ki jih bo odkril, javiti dobavitelju pisno, po elektronski pošti ali telefaksu najkasneje v roku 8 delovnih dni od prejema. Dobavitelj je dolžan napake in pomanjkljivosti odpraviti takoj, če to ni možno, pa najkasneje v roku 3 delovne dni od dneva prejema obvestila.

Blago, za katerega se bo ugotovilo, da kakorkoli odstopa od navedb v razpisni ali ponudbeni dokumentaciji, ali ni skladno z določili te pogodbe in s specifikacijami naročila, bo zavrnjeno, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na prevzemnem zapisniku.

OBRAČUN KAZNI

1. člen

Dobavitelj je v primeru zamude pri dobavi, ki ni posledica višje sile oziroma razlogov na strani naročnika, dolžan plačati naročniku pogodbeno kazen v višini 0,3 % od vrednosti posameznega naročila, s katerim je dobavitelj v zamudi, za vsak zamujeni dan, vendar ne več kot 10 % vrednosti naročila, pri katerem je v zamudi.

Pogodbena kazen se zaračuna v primeru, da dobavitelj zamudi z dobavo za več kot en delovni dan od roka dobave, ki ga določa ta pogodba.

Naročnik lahko znesek pogodbene kazni odtegne od zneskov, ki jih mora po pogodbi in računu plačati izvajalcu.

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbene obveznosti.

Dobavitelj je dolžan pismeno obvestiti naročnika o nastanku višje sile v dveh delovnih dneh po nastanku le-te.

Naročnik in dobavitelj soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po načelih odškodninske odgovornosti, neodvisno od uveljavljanja pogodbene kazni.

Naročnik odstopa brez obveznosti do dobavitelja od naročila, če pride dobavitelj pri dobavi v takšno zamudo, da naročnik nima več interesa za izpolnitev.

VAROVANJE PODATKOV

1. člen

Dobavitelj se zaveda, da bo pri dobavi blaga iz te pogodbe lahko dobil tudi dostop do občutljivih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Dobavitelj se zavezuje, da bo vse podatke skrbno varoval in jih uporabljal izključno za izvajanje tega sporazuma. Za varovanje podatkov v zvezi z dobavo blaga je dobavitelj odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

PROTIKORUPCIJSKO DOLOČILO in RAZVEZNA KLAVZULA

1. člen

Upoštevaje določbe 14. člena Zakona o integriteti in preprečevanju korupcije (ZIntPK, Uradni list RS, št. 69/2011-UPB2) je ničen vsak sporazum, pri katerem kdo v imenu ali na račun druge pogodbene stranke, predstavniku ali posredniku naročnika obljubi, ponudi ali da kakšno nedovoljeno korist za:

* + pridobitev posla
  + za sklenitev posla pod ugodnejšimi pogoji
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku ali posredniku.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

o opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno.

in za katere mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

KONČNE DOLOČBE

1. člen

Pogodbeni stranki se obvezujeta, da bosta naredili vse, kar je potrebno za izvršitev te pogodbe in da bosta ravnali kot dobra gospodarja, dobavitelj pa tudi s skrbnostjo dobrega strokovnjaka.

1. člen

Naročnik lahko odstopi od pogodbe:

- če izvede novo javno naročilo z istovrstnega področja, pri čemer pogodba preneha veljati z dnem pravnomočnosti novega javnega naročila;

- če je bil v času oddaje javnega naročila izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;

- zaradi ponavljajočih kršitev pogodbenih obveznosti: npr. zaradi zamud pri odpravi napak, neodzivnosti izvajalca oziroma nespoštovanja določil pogodbe, ponavljajočega nekakovostnega izvajanja storitev, ki je dokumentirano z reklamacijami naročnika, pri čemer lahko naročnik odpove pogodbo brez dodatnih utemeljevanj in dokazovanj s pisno odpovedjo, ki stopi v veljavo na dan prejema odpovedi pri izvajalcu;

Naročnik lahko odpove pogodbo z enostransko izjavo:

- brez razloga s pisno odpovedjo in odpovednim rokom 30 dni. Odpovedni rok začne teči naslednji dan po prejemu pisne odpovedi.

Dobavitelj lahko odstopi od pogodbe pisno, z odpovednim rokom 90 dni. Odpovedni rok začne teči naslednji dan po prejemu pisne odpovedi.

1. člen

Stranki se obvezujeta, da bosta morebitne spore iz te pogodbe reševali sporazumno.

Morebitne spore iz te pogodbe, ki jih stranki ne bi mogli rešiti sporazumno, rešuje stvarno pristojno sodišče po sedežu naročnika.

1. člen

Glede pravic in dolžnosti dobavitelja in kupca, ki niso določene v tej pogodbi se uporabljajo določila Obligacijskega zakonika (Uradni list RS št. 97/07, uradno prečiščeno besedilo, v nadaljnjem besedilu: OZ), ki urejajo kupoprodajno pogodbo.

1. člen

Kakršnekoli spremembe te pogodbe so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, pri čemer le te ne morejo biti v nasprotju z določili ZJN-3 in OZ.

1. člen

Pogodba je sestavljena in podpisana v dveh enakih izvodih, od katerih prejme vsaka od pogodbenih strank po en izvod.

Kraj, dne Črnomelj, dne :

|  |  |
| --- | --- |
| Dobavitelj: | Naročnik: |